1960 és 1964 között az Atalanta labdarúgója volt, ahol 1963-ban olasz kupa-győztes lett a csapattal és a kupasorozat legeredményesebb játékosa volt öt góllal. 1964 és 1969 között az Internazionale játékosa volt. Az Interrel kétszeres olasz bajnok lett. Tagja volt az 1964–65-ös BEK-győztes csapatnak. 1969 és 1973 között a Cagliari csapatában játszott és az 1969–70-es idényben bajnok lett az együttessel. 1973 és 1979 között játszott még az AS Roma, a Verona, a Foggia, az Olbia és a Trento együttesiben. 1979-ben vonult vissza az aktív labdarúgástól.